ปรึกษาแพทย์ รักษาอาการแสบร้อนกลางอกด้วยตัวเองที่บ้าน
ถ้าคุณมีอาการแสบร้อนกลางอกบ่อยๆ อยู่นานเกิน 2 สัปดาห์แม้จะซื้อยามากินแล้ว คุณควรนัดพบแพทย์ อาการแสบร้อนกลางอกที่เกิดซ้ำบ่อยๆ มักจะบ่งบอกถึงการเป็นโรคกรดไหลย้อน แพทย์อาจให้คุณรับการทดสอบเพื่อวินิจฉัยและหาวิธีรักษาที่เหมาะกับคุณที่สุด  การตรวจพวกนี้ยังเป็นการตรวจดูว่าคุณเป็นโรคแทรกซ้อนของกรดไหลย้อนที่เรียกว่า “โรคหลอดอาหารอักเสบแบบมีแผล” หรือไม่ ซึ่งจะเกิดจากการที่กรดในกระเพาะไปกัดกร่อนหลอดอาหารอย่างรุนแรง  การตรวจมีดังต่อไปนี้   เอ็กซเรย์เพื่อตรวจดูลักษณะและอาการเจ็บป่วยบริเวณหลอดอาหารและกระเพาะอาหาร ส่องกล้องตรวจหาความผิดปกติในหลอดอาหารที่เกิดจากการถูกกรดในกระเพาะกัดเป็นแผลมาเป็นเวลานาน โดยเฉพาะถ้าคุณอายุเกิน 50 ปี หรือเป็นโรคกรดไหลย้อนมาเกิน 5 ปี ตรวจว่ากรดจะไหลย้อนขึ้นมายังหลอดอาหารในช่วงไหน และเป็นระยะเวลาเท่าใด แพทย์อาจต้องตัดเนื้อเยื่อบางส่วนบริเวณกล้ามเนื้อหูรูดหลอดอาหารส่วนปลายไปตรวจ เพื่อวินิจฉัยว่ามีภาวะหลอดอาหารอักเสบเรื้อรัง (Barrett’s esophagus) หรือไม่ มันเป็นอาการที่จะนำไปสู่มะเร็งหลอดอาหารเนื่องจากการเป็นกรดไหลย้อนเป็นเวลานาน อย่างไรก็ตาม จำนวนสัดส่วนผู้ป่วยโรคนี้ก็ยังมีน้อย สามารถให้แพทย์สั่งจ่ายยากลุ่มยับยั้งตัวรับฮิสทามีนชนิดที่ 2 และยากลุ่มโปรตอนปั๊มอินฮิบิเตอร์ที่มีความแรงให้ได้  ถ้ายาเหล่านี้ที่ซื้อตามร้านขายยาไม่แรงพอที่จะรักษาอาการของคุณ แพทย์อาจจะแนะนำยาที่มีความแรงกว่าให้ สำหรับโรคกรดไหลย้อนที่ไม่สามารถรักษาได้ด้วยยา และลุกลามกลายเป็นโรคหลอดอาหารอักเสบแบบมีแผล แพทย์อาจแนะนำให้คุณใช้วิธีผ่าตัด มีทางเลือกดังต่อไปนี้   การผ่าตัดแบบ Fundoplication โดยศัลยแพทย์จะเอากระเพาะอาหารส่วนหนึ่งมาโอบรัดรอบหูรูดหลอดอาหารส่วนปลาย เพื่อช่วยเพิ่มความแข็งแรงให้กล้ามเนื้อ และทำให้กรดจากกระเพาะไหลผ่านได้น้อยลง การใส่เครื่องมือ (เช่น สายรัด Linx) เข้าไปรอบกล้ามเนื้อหูรูดหลอดอาหารส่วนปลายเพื่อช่วยให้มันแข็งแรงขึ้น การปลดเข็มขัดหลังกินอาหารเสร็จดูจะเป็นวิธีที่ไร้สาระ แต่มันช่วยได้จริง เพราะความดันที่เพิ่มขึ้นบริเวณท้องและกล้ามเนื้อหลอดอาหารส่วนปลายจะไปดันกรดในกระเพาะให้ขึ้นมายังหลอดอาหารจนเกิดอาการแสบร้อนกลางอก  การคลายเสื้อผ้า โดยเฉพาะหลังจากกินมื้อใหญ่ จึงช่วยบรรเทาอาการนี้ได้ บางครั้งอาการแสบร้อนกลางอกก็เกิดจากแรงโน้มถ่วงธรรมดาๆ นี่เอง การนอนทันทีหลังกินอาหาร ในขณะที่กรดในกระเพาะหลั่งออกมามากสุด จะทำให้มันไหลย้อนผ่านกล้ามเนื้อหลอดอาหารส่วนปลายเข้าไปสู่หลอดอาหารได้ง่ายยิ่งขึ้น  ไม่ควรนอนหลังจากเพิ่งกินอาหารไปประมาณ 30-60 นาที  ควรหลีกเลี่ยงการกินอาหารดึกๆ เพราะคุณต้องใช้เวลารออาหารย่อยอย่างน้อย 3 ชั่วโมงก่อนจะนอนได้ ถ้าคุณไม่อยากกินยา ก็สามารถบรรเทาอาการแสบร้อนกลางอกได้ด้วยผงฟู (โซเดียมไบคาร์บอเนต) ผสมผงฟู 1 ช้อนชา กับน้ำเปล่า 1 แก้ว และดื่มหลังมื้ออาหาร หรือเมื่อเริ่มมีอาการ  ห้ามรับประทานผงฟูเกิน 5 ช้อนชาต่อวัน โดยไม่ปรึกษาแพทย์ก่อน คุณสามารถหาซื้อยารักษาอาการแสบร้อนกลางอกได้ตามร้านขายยา ซึ่งมีตัวเลือกที่หลากหลาย ยาสามชนิดที่นิยมใช้มากที่สุดคือ ยาลดกรด ยากลุ่มยับยั้งตัวรับฮิสทามีนชนิดที่ 2 (H2 blockers) และยากลุ่มโปรตอนปั๊มอินฮิบิเตอร์ (proton pump inhibitors)   ยาลดกรด (เช่น Tums) จะช่วยบรรเทาอาการแสบร้อนกลางอกได้อย่างรวดเร็วและในระยะเวลาสั้นๆ โดยทำให้กรดในกระเพาะอาหารเป็นกลาง   ยากลุ่มยับยั้งตัวรับฮิสทามีนชนิดที่ 2 —ยาแรนิทิดีน (Zantac) และฟาโมทิดีน (Pepcid)— จะช่วยชะลอการหลั่งกรดในกระเพาะอาหาร ยาชนิดนี้ต้องใช้เวลาประมาณหนึ่งชั่วโมงจึงจะออกฤทธิ์ แต่จะอยู่ได้นาน  ยากลุ่มโปรตอนปั๊มอินฮิบิเตอร์ —ยาโอเมพราโซล (Prilosec) และแลนโซพราโซล (Prevacid 24HR)— ช่วยชะลอการหลั่งกรดในกระเพาะอาหารได้มากขึ้นอีก โดยทั่วไปยาประเภทนี้จะใช้รักษาอาการแสบร้อนกลางอกที่ยาลดกรดและยากลุ่มยับยั้งตัวรับฮิสทามีนชนิดที่ 2 ไม่สามารถควบคุมได้ และอาการที่เกิดบ่อยเกิน 2 วันต่อสัปดาห์ บางครั้งคนจะมีอาการแสบร้อนกลางอกเวลานอน แม้จะรออาหารย่อยมาแล้วหลายชั่วโมงก่อนเข้านอน หากอาการนี้รบกวนการนอนหลับของคุณ ลองจัดมุมหัวเตียงดูใหม่สักเล็กน้อย การนอนบนเตียงที่ลาดนิดๆ แทนที่จะขนานไปกับพื้นจะช่วยบรรเทาอาการได้   คุณสามารถทำให้หัวเตียงสูงขึ้นได้โดยยกด้านหนึ่งขึ้น หรือแค่หาของรูปทรงหนามาวางไว้ระหว่างฐานกับที่นอน   มีการรายงานว่าวิธีนี้ได้ผลดีกว่าแค่หาหมอนมาหนุนศีรษะเพิ่ม  เพราะการหนุนหมอนหลายๆ ใบ อาจทำให้คุณปวดคอหรือนอนตกหมอนได้ระหว่างคืน ซึ่งจะไม่ช่วยแก้ปัญหาใดๆ แม้ว่าการออกกำลังกายอย่างหนักหลังกินอาหารจะเพิ่มความเสี่ยงของอาการแสบร้อนกลางอก แต่การออกกำลังกายเบาๆ จะช่วยบรรเทาอาการได้  ลองลุกออกไปเดินเล่น หรือค่อยๆ ปั่นจักรยานเมื่อเริ่มมีอาการดูว่าการเคลื่อนไหวร่างกายเบาๆ จะช่วยบรรเทาอาการได้หรือไม่  ความเครียดและความวิตกกังวลจะทำให้อาการแสบร้อนกลางอกยิ่งแย่ลง  การออกกำลังกายหรือเคลื่อนไหวร่างกายทุกๆ วัน เป็นวิธีจัดการความเครียดได้ดี และทำให้กำจัดอาการแสบร้อนกลางอกไปได้ การเลือกกินอาหารปริมาณมาก แทนที่จะกินอย่างพอดีๆ จะยิ่งทำให้เสี่ยงต่อการเกิดอาการแสบร้อนกลางอก  ยิ่งในกระเพาะมีอาหารมาก กรดในกระเพาะก็จะยิ่งมีโอกาสไหลผ่านไปสู่หลอดอาหารมากขึ้น ลองเลือกกินอาหารปริมาณน้อยลงเพื่อช่วยลดการเกิดอาการแสบร้อนกลางอกซ้ำๆ แม้ว่าอาการนี้จะเกี่ยวกับกล้ามเนื้อหูรูดส่วนปลายหลอดอาหารเป็นส่วนใหญ่ แต่หลายคนก็เกิดอาการซ้ำๆ เนื่องจากกินอาหารบางชนิดเข้าไป อีกทางหนึ่งที่ง่ายที่สุดในการกำจัดอาการนี้คือหลีกเลี่ยงการกินอาหารที่เป็นสาเหตุของมัน อาหารบางชนิดที่สัมพันธ์กับการเกิดอาการแสบร้อนกลางอก ได้แก่   อาหารรสเผ็ด หอมหัวใหญ่ มะเขือเทศ (หรือผลิตภัณฑ์จากมะเขือเทศ เช่น ซอสมะเขือเทศ และซอสพิซซ่า) อาหารที่เป็นกรด เช่น อาหารที่มีมะนาวหรือส้ม ช็อกโกแลต แอลกอฮอล์ เปปเปอร์มินต์ ของทอดหรือของมัน ๆ กาแฟ น้ำอัดลม หรือเครื่องดื่มที่เป็นกรดอื่นๆ การมีน้ำหนักตัวที่มากเกินไปจะเป็นการเพิ่มความดันให้กับกระเพาะอาหาร ซึ่งจะยิ่งทำให้กรดในกระเพาะไหลเข้าสู่หลอดอาหารได้มากขึ้น  การลดน้ำหนักแม้เพียงเล็กน้อยก็สามารถช่วยบรรเทาอาการได้แล้ว การควบคุมอาหารและออกกำลังกายเป็นสองวิธีที่ดีที่สุดในการลดน้ำหนัก   การรับประทานอาหารที่ดีต่อสุขภาพ ย่อมหมายถึงการงดของทอดและของมัน ซึ่งมักจะทำให้อาการแสบร้อนกลางอกแย่ลง   การออกกำลังกายสม่ำเสมอ ควรออกกำลังกายแบบคาร์ดิโอระดับปานกลาง (เช่น วิ่งเหยาะ ปั่นจักรยาน ว่ายน้ำ เป็นต้น) ครั้งละ 30 นาที สัปดาห์ละ 5 วัน อย่าลืมว่าการตั้งครรภ์เป็นสาเหตุหนึ่งของโรคกรดไหลย้อนในผู้หญิง ควรปรึกษาแพทย์ก่อนลองใช้วิธีลดน้ำหนักหากคุณกำลังตั้งครรภ์ ผู้ที่มีน้ำหนักเกินเกณฑ์ไปมากกว่า 100 ปอนด์ (หรือประมาณ 45.5 กิโลกรัม) อาจต้องเข้ารับการผ่าตัดลดความอ้วนเพื่อช่วยรักษาโรคกรดไหลย้อน . ควันจากบุหรี่จะไปทำลายกล้ามเนื้อส่วนปลายหลอดอาหาร ทำให้ประสิทธิภาพในการทำงานของกล้ามเนื้อนั้นลดลง  นั่นจะทำให้กรดในกระเพาะอาหารซึ่งเป็นสาเหตุของอาการแสบร้อนกลางอกไหลผ่านเข้าสู่หลอดอาหารได้ง่ายขึ้น ควรเลิกสูบบุหรี่เพื่อลดความเสี่ยงของโรคจากบุหรี่หลายๆ โรค และที่สำคัญควรงดสูบหลังอาหารเพื่อลดโอกาสเกิดอาการแสบร้อนกลางอก
ไปพบแพทย์. รับการตรวจวินิจฉัย. ให้แพทย์สั่งจ่ายยาให้. ลองใช้วิธีผ่าตัดเป็นทางเลือก. คลายเสื้อผ้าหลังกินอาหาร. อย่าเพิ่งนอนทันทีหลังกินอาหาร. ดื่มน้ำผสมผงฟู. ซื้อยารักษาอาการแสบร้อนกลางอกมากินเอง. ยกที่นอนให้สูงขึ้น. ไปเดินเล่น. กินอาหารอย่างพอประมาณ. เลี่ยงอาหารที่ทำให้เกิดอาการแสบร้อนกลางอก. รักษาน้ำหนักให้อยู่ในเกณฑ์ดี. เลิกสูบบุหรี่
https://www.wikihow.com/Cure-Heartburn https://www.wikihow.com/Cure-Heartburn
Consulting Your Doctor Treating Heartburn at Home